Obrazac Izvješća o savjetovanju s javnošću

|  |  |
| --- | --- |
|  | **R E P U B L I K A H R V A T S K A****POŽEŠKO-SLAVONSKA ŽUPANIJA** |
|  | **GRAD POŽEGA****Upravni odjel za financije** |
| **IZVJEŠĆE O SAVJETOVANJU S JAVNOŠĆU**U POSTUPKU DONOŠENJA: PRORAČUN GRADA POŽEGE ZA RAZDOBLJE 2020.-2022. GODINE**Nositelj izrade izvješća: Upravni odjel za financije****Požega, 15. studeni 2019. godine**  |
| Naziv akta za koji je provedeno savjetovanje s javnošću  | Nacrt prijedloga Proračuna Grada Požege za razdoblje 2020.-2022. godine |
| Naziv tijela nadležnog za izradu nacrta / provedbu savjetovanja  | Upravni odjel za financije |
| Razlozi za donošenje akta i ciljevi koji se njime žele postići uz sažetak ključnih pitanja | Razlozi za donošenje akta: Postupanje sukladno Zakonu o proračunu Ciljevi: Objavom Nacrta prijedloga Proračuna Grada Požege za razdoblje 2020.-2022. pozvana je zainteresirana javnost da svojim prijedlozima i sugestijama pridonese donošenju kvalitetnijeg Proračuna Grada Požege za razdoblje 2020. i projekcija za 2021. i 2022. godinu |
| Objava dokumenata za savjetovanje | -Obrazac sudjelovanja u postupku savjetovanja s javnošću-Opći dio -Posebni dio -Opći dio projekcije -Posebni dio projekcije  |
| Razdoblje provedbe savjetovanja | * od 16. listopada do 14. studenog 2019. godine
 |
| Pregled osnovnih pokazatelja uključenosti savjetovanja s javnošću  | - |
| Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje  | Prijedlog Daniela Majera. HSLS – NE PRIHVAĆA SE |
| Ostali oblici savjetovanja s javnošću  | - |
| Troškovi provedenog savjetovanja | - |

**Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| Red. broj | Sudionik savjetovanja (ime i prezime pojedinca, naziv organizacije) | Članak ili drugi dio nacrta na koji se odnosi prijedlog ili mišljenje | Tekst zaprimljenog prijedloga ili mišljenja | Status prijedloga ili mišljenja (prihvaćanje/neprihvaćanje s obrazloženjem)  |
| 1. | Daniel Majer, HSLS | Nacrt Općeg i Posebnog dijela Proračuna Grada Požege  | Što veća racionalizacija, kako bi Grad ostvario svoju funkciju – ulaganje u komunalnu infrastrukturu. |  |
|  |  |  | Aktivnost A100001311Plaće (Bruto) smanjenje za 5%, ušteda: 306.500,00313Doprinosi na plaće, smanjenje za 5%, ušteda: 50.500,00 (svim zaposlenicima smanjiti plaće za 5% + provesti digitalizaciju po uzoru na Grad Bjelovar što će dovesti do veće efikasnosti u radu i smanjenju potreba za pojedinim radnim mjestima što znači i dodatnu uštedu od 10%). 323 Rashodi za usluge, smanjenje za 10%, ušteda: 255.200,00 329 Ostali nespomenuti rashodi poslovanja, ušteda: 103.900,00 (Racionalnijim korištenjem usluga i boljim postupkom nabave – više korištenje pregovaračkog postupka, može se uštedjeti i do 30% sredstava). | **PRIJEDLOG SE NE PRIHVAĆA**U Gradu Požegi su 2013. godine značajnije smanjene plaće zaposlenicima, a povećanjem koje je provedeno prije godinu dana, nije dostignut nivo plaća koji je bio prije smanjenja. Digitalizacija gradske uprave se postepeno provodi i time se poboljšava komunikacija s građanima. Grad Požega kao javni naručitelj obveznik je primjene Zakona o javnoj nabavi (NN br. 120/16.), te sve postupke nabave roba, radova i usluga priprema i provodi sukladno navedenom Zakonu i njemu pripadajućim podzakonskim aktima, te aktima Grada, uz racionalno korištenje proračunskih sredstava.  |
| Tekući projekt T400013 FESTIVAL "AUREA FEST"381Tekuće donacije, smanjiti za 200.000,00 | **PRIJEDLOG SE NE PRIHVAĆA**Festival Aurea fest je jedna od značajnih manifestacija za Grad Požegu i zaštićeni je brend Grada Požege po kojemu je ovaj Grad prepoznatljiv i koji privlači brojne turiste. |
| Aktivnost A100001 REŽIJSKI TROŠKOVI372Ostale naknade građanima i kućanstvima iz proračuna, smanjiti za 20%, ušteda: 166.800,00(Sva socijalna davanja treba postepeno smanjivati do najmanje moguće razine, da se pomogne samo najugroženijima i koji nisu radno sposobni, a nemaju ni članove obitelji koji o njima brinu.)Aktivnost A100002372 Ostale naknade građanima i kućanstvima iz proračuna, smanjiti za 20%: ušteda: 595.000,00 (Ukinuti dar za novorođenčad za 1. i 2. dijete, ostaviti samo za 3. dijete u iznosu od 20-25.000,00 kn)Aktivnost A100003POMOĆI STARIJIM OSOBAMA372Ostale naknade građanima i kućanstvima iz proračuna, smanjiti za 200.000,00(Stariji većinom imaju članove obitelji koji o njima trebaju brinuti, imaju mirovine ili socijalne naknade. Lijepo je da Grad o svima brine, ali socijalna skrb je posao države, a ne JLS) | **PRIJEDLOG SE NE PRIHVAĆA**Prilikom planiranja socijalnog programa za sljedeću fiskalnu godinu vodilo se račun o obvezi koja proizlazi za ovu jedinicu lokalne samouprave iz odredbi Zakona o socijalnoj skrbi, Odluke o socijalnoj skrbi Grada Požega, te drugih općih akata Grada kao i o broju stalnih korisnika socijalnog programa. Grad svojim socijalnim programom želi poboljšati životne uvjete svim dobnim skupinama građana u potrebi. Nadalje, intencija je ove jedinice lokalne samouprave da se prava u okviru socijalnog programa poboljšaju i povećaju, a ne da se postojeća prava smanjuju ili ukidaju.  |
| Aktivnost A400001DONACIJE UDRUGAMA U KULTURI381Tekuće donacije, smanjiti za 50%, ušteda: 135.000,00Aktivnost A100005DONACIJE381Tekuće donacije, smanjiti za 50%, ušteda: 179.050,00Aktivnost A100006 UDRUGE PROIZAŠLE IZ DOMOVINSKOG RATA381Tekuće donacije, smanjiti za 50%, ušteda: 117.000,00 Aktivnost A120001 DONACIJE UDRUGAMA GRAĐANA381Tekuće donacije, smanjiti za 170.000,00 (Udrugama dati samo onima koje uistinu rade, a to su one koje dobivaju EU projekte i potreban im je novac za sufinanciranje). | **PRIJEDLOG SE NE PRIHVAĆA**Grad Požega udruge civilnog društva na svom području za sljedeću fiskalnu godinu kao dosadašnjih godina provodi sukladno pozitivnim zakonskim propisima i općim aktima grada, a temeljem provedenog javnom poziva u tekućoj godini za sljedeću godinu. Također, intencija je da se ovim programom zadrže postojeća prava udruga i poboljšaju uvjeti rada udruga. |
| GLAVNI PROGRAM A11 TURIZAM, smanjiti sve za 10%, ušteda: 59.300,00GLAVNI PROGRAM A02 REDOVNA DJELATNOST USTANOVA U KULTURI, smanjiti za 10%, ušteda: 188.360,00 (Najviše uštedjeti se može na plaćama)GLAVNI PROGRAM A02 REDOVNA DJELATNOST USTANOVA U KULTURI, smanjiti za 10%, ušteda: 290.520,00(Najviše uštedjeti se može na plaćama)GLAVNI PROGRAM A02 REDOVNA DJELATNOST USTANOVA U KULTURI, smanjiti za 10%, ušteda: 173.301,00 (Najviše uštedjeti se može na plaćama)Glavni program A24 REDOVNA DJELATNOST USTANOVE U SPORTU, smanjiti za 20%, ušteda: 658.200,00(Najviše se može uštedjeti na plaćama, te preko 20% za Rashode za materijal i energiju te Rashode za usluge uz korištenje pregovaračkom postupka prilikom nabave istih). | **PRIJEDLOG SE NE PRIHVAĆA**Sredstva za turizam planirana su sukladno posebnom zakonskom propisu, na osnovi dostavljenog plana i programa rada Turističke zajednice.Sredstva za proračunske korisnike definirana su limitima koji im se dostavljaju na temelju Uputa Ministarstva financija RH za izradu proračuna jedinica lokalne i područne (regionalne) samouprave za svako trogodišnje razdoblje. Rashodi za zaposlene kod proračunskih korisnika isplaćuju se sukladno internim pravilnicima i zaključenim kolektivnim ugovorima, te se promjene kod isplata plaća primjenjuju kao i kod zaposlenika Grada.Proračunski korisnici obveznici su primjene je primjene Zakona o javnoj nabavi (NN br. 120/16.), te sve postupke nabave roba, radova i usluga pripremaju i provode sukladno navedenom Zakonu i njemu pripadajućim podzakonskim aktima, te vlastitim aktima, uz racionalno korištenje vlastitih i proračunskih sredstava. |
| Ukupnu uštedu od 3.848.631,00 treba rasporediti: |  |
| PROGRAM 1203 SAVJET MLADIH GRADA POŽEGE povećati za 30.000,00 kunaTekući projekt T300007 DIGITALIZACIJA povećati za 200.000,00 | **PRIJEDLOG SE NE PRIHVAĆA**Sredstva za rad Savjeta mladih Grada Požege planirana se sukladno zakonskoj obvezi i općem aktu Grada, prema prijedlogu plana i programa i Savjeta mladih.Grad Požega u svakodnevnom poslovanju nastoji povećati razinu efikasnosti digitalizacijom poslovanja koju provodi svakodnevno u pojedinim područjima. |
| PROGRAM 1400 ODRŽAVANJE KOMUNALNE INFRASTRUKTURE, povećati za 3.618.631,00 (Treba dodati nogostup u Zagrebačkoj ulici, te ulice Kralja Zvonimira, Ante Starčevića i Županijsku ulicu – ako su neke u nadležnosti HC, lako se sklopi sporazum da Grad financira s 70%. Također, mnogi troškovi su procijenjeni pa ih sve treba smanjiti za 10% kako bi se spomenute investicije mogle realizirati). | **PRIJEDLOG SE NE PRIHVAĆA**Dodatna ulaganja u ulicama Zagrebačkoj ulici, Ulici Kralja Zvonimira, Ante Starčevića i Županijskoj ulici, u planu su i programu aktivnosti Upravnog odjela za komunalne djelatnosti i gospodarenje i već su poduzete određene aktivnosti. Za rekonstrukciju Ulice Ante Starčevića i Županijsku ulicu ishođena je građevinska dozvola, a za ulicu Kralja Zvonimira i nogostup u Zagrebačkoj ulici izrađeno je idejno rješenje i izvršena analiza troškova. Kako u narednom vremenskom razdoblju započinju dva velika infrastrukturna projekta na području Grada Požege - rekonstrukcija državne ceste D38 i aglomeracija Požega potrebno je uskladiti aktivnosti. Radovi koji su predloženi za izmjenu uslijediti će sukladno terminskom planu Hrvatskih voda, odnosno Hrvatskih cesta, a isto će pratiti osiguranje potrebnih sredstava u Proračunu Grada Požege. |

NAPOMENA: -

Požega, 15. studeni 2019. godine